Na temelju članka 35. Zakona o lokalnoj i područnoj (regionalnoj) samoupravi (Narodne novine br. 19/13. – pročišćeni tekst, 137/15., 123/17., 98/19. i 144/20.), članka 37. Zakona o proračunu (Narodne novine br. 144/21.), članka 40, Statuta Grada Makarske (Glasnik Grada Makarske 3/21), Gradsko vijeće Grada Makarske na ….. sjednici održanoj ………… godine donosi

VIŠEGODIŠNJI PLAN URAVNOTEŽENJA KORIŠTENJEM

PRORAČUNSKOG VIŠKA IZ 2023 GODINE

**Članak 1.**

Ovim Višegodišnjim planom uravnoteženja korištenjem proračunskog viška iz prethodnog razdoblja (u daljnjem tekstu: Plan) planira se način korištenja viška koji se prenosi iz prethodnih godina, a koji se ne može u cijelosti iskoristiti u jednoj proračunskoj godini, te se planira njegovo korištenje u III. Izmjenama i dopunama Proračuna Grada Makarske za 2024. godinu i Proračunu Grada Makarske za 2025-2027. godinu.

**Članak 2.**

Ukupni poslovni rezultat koji se ostvario na dan 31.12.2023. godine te se planira kao donos u 2024. godinu u poslovnim knjigama Grada Makarske i proračunskih korisnika je višak prihoda u iznosu od 7.083.469,61 eura, od čega se na sami Grad Makarsku odnosi višak od 7.018.396,31 eura, a na proračunske korisnike višak od 65.073,30 eura.

Ukupni iznos koji se planira uključiti u III Izmjene i dopune proračuna 2024. godine iznosi 5.272.204,01 eura , a sastoji se od viška koji se odnosi na sami Grad Makarsku ( razina 22) u iznosu 5.207.130,71 eura te viška koji se odnosi na proračunske korisnike u iznosu 65.073,30 eura.

Ukupni višak koji se planira uključiti u proračunsko razdoblje 2025-2027. godine iznosi 1.811.265,60 eura , a sastoji se od viška samog Grada Makarske.

**Članak 3.**

Donošenjem Višegodišnjeg plana uravnoteženja korištenjem viška iz prethodnog razdoblja dio rezultata poslovanja u ukupnom iznosu **5.272.204,01 eura** prenosi se za korištenje u 2024. godinu i uključit će se u III. Izmjene i dopune Proračuna Grada Makarske za 2024. godinu na namjene određene u I. Odluci o raspodjeli rezultata ostvarenog u 2023 godini dok odluku o korištenju viška proračunskih korisnika donose njihova upravljačka tijela.

Ostatak rezultata poslovanja u ukupnom iznosu od 1.811.265,50 eura , prenijet će se na korištenje u sljedeće proračunsko razdoblje 2025-2027. godine , te će mu se odrediti namjena odlukom Gradskog vijeća prilikom donošenja Odluke o raspodjeli preostalog iznosa rezultata poslovanja iz 2023. godine te donošenja Proračuna Grada Makarske za razdoblje 2025-2027. godine.

**Članak 5.**

Stupanjem na snagu ovog Plana godine prestaje važiti Višegodišnji plan uravnoteženja korištenjem proračunskog viška iz 2023. godine objavljena u „Glasniku Grada Makarske“ br.12/ 2024.

Ovaj Plan objavit će se u Glasniku Grada Makarske , a stupa na snagu prvog dana od dana objave.

Predsjednica Gradskog vijeća Gordana Muhtić, dipl.iur.,v.r.

Klasa: 400-06/23-01/5

Ur.broj: 2181-6-01-24-20

Makarska, 30.10.2024.g.